Upanisad inggih salah satunggaling kelompok pustaka suci weda. Nanging, boten sadaya umat Hindhu mangertosi bilih Upanisad minangka péranganing Weda ingkang langkung spesifik (mligi) saéngga kirang kawentar saha kirang dipunmangertosi kaliyan sadaya umat Hindhu. Tembung Upanisad saking urat tembung “Upa” (caket), “Ni” (wonten ing papan ingkang langkung andhap) saha “Sad” (lenggah). Saéngga saking buku-buku wulangan resmi ing sekolah umat Hindhu mangertosi bilih kitab “Upanisad” punika kitab ingkang ajaranipun dipuntampi kanthi lenggah caket kaliyan padma guru kerohanian.